หุ้นไทยเช้ารอลุ้นเลิกกม.ฉุกเฉิน
นักวิเคราะห์คาดหุ้นไทยเช้านี้ผันผวนรอลุ้นยกเลิก พ.ร.ก.ฉุกเฉินพร้อมให้แนวรับ780จุดแนวต้าน800จุด
28 มิ.ย. 2553

นักวิเคราะห์คาดหุ้นไทยเช้านี้ผันผวนรอลุ้นยกเลิก พ.ร.ก.ฉุกเฉินพร้อมให้แนวรับ780จุดแนวต้าน800จุด 
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า เช้านี้แนวโน้มตลาดหุ้นไทยยังคงผันผวน และยังไม่มีปัจจัยใหม่ในการลงทุน มีเพียงเรื่องการเมืองในประเทศที่รอดูว่ารัฐบาลจะประกาศยกเลิก พ.ร.ก.ฉุกเฉินฯหรือไม่ ซึ่งจะส่งผลต่อตลาดหุ้นไทยได้           ส่วนประเด็นการลงทุนในต่างประเทศไร้ปัจจัยกระตุ้นการลงทุน มีเพียงราคาน้ำมันที่ปรับตัวเพิ่มสูงขึ้นทะลุ 78 ดอลลาร์/บาร์เรล ซึ่งจะกระตุ้นตลาดหุ้นในกลุ่มน้ำมัน ปิโตรเคมี และหุ้นขนาดใหญ่ แต่มองว่าตลาดหุ้นไม่น่าจะทะลุ  800 จุดขึ้นไปได้           กรอบการลงทุนเช้านี้ให้แนวรับ 780 แนวต้าน 800 จุด แนะนำนักลงทุนหากดัชนีใกล้ 800 จุดให้ขายทำกำไร